Michelle Malkinová

Michelle Malkinová, B.A., rod. Maglalangová (; * 20. október 1970, Philadelphia, Pensylvánia, Spojené štáty) je americká konzervatívna politická komentátorka, spisovateľka vecnej literatúry, žurnalistka a rečníčka filipínskeho pôvodu. Venuje sa najmä problematike imigračného systému v Spojených štátoch.

Život 
Stredoškolské štúdium absolvovala na Holy Spirit High School v meste Absecon v New Jersey a vysokoškolské štúdium v odbore angličtina na Oberlin College v meste Oberlin v štáte Ohio. Svoju žurnalistickú kariéru začala v novinách Los Angeles Daily News, pre ktoré písala editoriály a týždenné stĺpčeky (19921994). V roku 1995 pôsobila v libertariánskom think-tanku Competitive Enterprise Institute vo Washingtone, D.C. Po presťahovaní sa do Seattlu vo Washingtone v roku 19961999 začala písať editoriály a týždenné stĺpčeky pre The Seattle Times. V roku 1999 sa prostredníctvom žurnalistického syndikátu Creators Syndicate stala celonárodne syndikovanou stĺpčekárkou v Spojených štátoch.

Ako politická komentátorka často vystupovala v spravodajskej televízii Fox News Channel (FNC) a bola pravidelným hosťom v talk šou The O’Reily Factor, avšak v roku 2007 vyhlásila, že sa do tejto šou nevráti z dôvodu, že televízia nezvládla spor, ktorý vyplynul po tom, čo ju politický komentátor Geraldo Rivera urazil vo vysielaní.

V roku 2006 založila blog Hot Air a web Twitchy, ktorý zverejňuje aktuality zverejňované na sociálnej sieti Twitter.

Diela 
 . Malkinová tvrdí, že americký imigračný systém sužuje byrokratická skostnatenosť, politická korektnosť, korupcia a tlaky zo záujmových skupín v korporátnej sfére. Uvádza, že slabiny v imigračnom systéme zohrali úlohu v teroristických útokoch z 11. septembra 2001 a že zločinci a teroristi využívajú tieto nedostatky na príchod do Spojených štátov. Kniha získala 14. miesto na zozname bestsellerov zverejňovanom novinami New York Times zo 17. novembra 2002.
 . Malkinová obhajuje internáciu etnických Japoncov žijúcich v Spojených štátoch počas druhej svetovej vojny a rasové profilovanie Arabov počas vojny proti terorizmu. Kniha vyvolala značné kontroverzie a kritiku aj zo strany americkej pravice. Napr. Eric L. Muller v recenzii pre libertariánsky časopis Reason označil Malkinovej dôkazy za „prinajlepšom špekulácie“.
 .
 . Malkinová v knihe pojednáva o prípadoch korupcie z prostredia vlády prezidenta Baracka Obamu.
 .
 . Malkinová sa spolu so softvérovým inžinierom Johnom Mianom zameriava na problematiku krátkodobej pracovnej imigrácie do Spojených štátov a zamestnanosti v sektore STEM (prírodné vedy, technológie, inžinierstvo, matematika).

Referencie

Iné projekty

Externé odkazy 
 Oficiálny blog
 Oficiálny účet na sociálnej sieti Twitter
 Oficiálny účet na sociálnej sieti Gab
 Archív stĺpčekov od 15. júna 1999

Novinári USA
Spisovatelia USA
Komentátori USA